Quan ens connectem a internet a través d'un navegador web,
aquest ofereix informació sobre aspectes com el nostre sistema operatiu,
en quin idioma el tenim configurat o la versió que utilitzem.
Això permet fer estadístiques,
però també ajuda a que el navegador ens mostri la pàgina web en el nostre idioma
i optimitzada per al nostre navegador, per veure-la millor.
És una informació que contempla molts paràmetres
i que podria arribar a identificar-nos de manera única.
A més, des de fa algun temps,
ha entrat en joc un altre element que ho ha canviat tot:
les famoses galetes (o cookies).
La primera vegada que ens connectem a una pàgina Web hem de decidir quines acceptem.
Les galetes, o cookies, són identificadors que, un cop acceptats,
s'envien cada cop que accedim a una pàgina web.
A diferència de les adreces IP que poden canviar,
hi ha galetes persistents, que no canvien mai.
També permeten diferenciar usuaris d’un mateix ordinador,
o un mateix usuari amb diferents navegadors,
cosa que amb l’adreça IP no es pot fer.
Per últim, les galetes es poden associar a cadascun dels elements que hi ha a una pàgina web,
com ara textos, imatges pròpies, anuncis o vídeos.
Les galetes tècniques són les necessàries pel funcionament d'una pàgina web.
Si les desactivem no podrem accedir-hi.
N’hi ha de personalització que serveixen per ajustar els continguts a les nostres característiques,
com ara la nostra llengua o el nostre navegador.
Són galetes que ens són útils.
Però també hi ha galetes que donen informació que,
lluny de ser útil, va contra la nostra privacitat
Les galetes analítiques ofereixen estadístiques sobre com utilitzem una pàgina web
i permeten distingir usuaris en funció de què mirem,
en quin ordre ho fem o què busquem….
Les galetes publicitàries permeten determinar els nostres hàbits per oferir-nos continguts,
productes i serveis personalitzats, en funció dels interessos comercials de les empreses anunciants.
en funció dels interessos comercials de les empreses anunciants.
Finalment, les galetes de seguiment o rastreig recopilen dades de la nostra activitat,
com ara els llocs que visitem, quant de temps hi estem i quins productes o serveis consumim.
D'aquesta manera, es creen perfils d'usuari que es venen a tercers.
Aquesta és la raó per la qual, després de fer una cerca,
ens apareix publicitat d'allò que hem buscat en diferents pàgines web.
També explica que hi hagi empreses que viuen d’explotar les dades
que han aconseguit amb les galetes que hem acceptat.
Utilitzar la navegació privada o d'incògnit.
Tots els navegadors la suporten i en acabar la navegació
s’esborra l'historial de navegació i les galetes guardades.
Si no volem renunciar als avantatges de les les galetes de personalització,
com a mínim hem de rebutjar les altres.
Un altre bon costum és esborrar les galetes
que tenim guardades al navegador de tant en tant.
Finalment, també hi ha utilitats
que podem afegir al nostre navegador per protegir la privacitat
Tot el que internet sap de tu és a les teves mans.
Protegeix la teva petjada digital.